open-index/open-wikipedia-markdown huggingface dataset:
Kapp Melkefabrikk

**Kapp Melkefabrikk** er en industrivirksomhet som ligger i Østre Toten. Fabrikken ble etablert i 1891 og drev produksjon av Dr. Sopps oppfinnelse: Kondensert melk uten sukkertilsetning, kalt «Viking Melk». Fabrikken ble i 1898 kjøpt og siden drevet av sveitsiske Nestlé til den ble nedlagt i 1928. Fabrikken var Østre Totens største arbeidsplass og hadde på det meste ca. 300 arbeidere. Lokalt ble fabrikken også kalt "Kokeriet".

Seinere husa fabrikken blant annet Remingtons skrivemaskinfabrikk. Denne ble nedlagt i 1957.

Bygningene brukes i dag til diverse kulturelle formål samt næringsvirksomhet. Mjøsmuseet har et stort arkiv og dokumentasjonssenter her, vegg i vegg med Kulturskolen Mjølkefabrikken (Østre Toten kulturskole). Kapp Næringshage (etablert 2003) har også tilhold ved Kapp Melkefabrikk, og her arbeider nå (2007) 60 personer. Kapp Båtforening har båthavn utenfor fabrikken, og har drevet konsertvirksomhet i sommersesongen.

Skibladner legger ofte til ved kaia rett utenfor Kapp Melkefabrikk, både på faste ruteanløp og ved charterarrangementer.

26. Februar 2021 er det brann i de tre næringsbyggene.

## Referanser


## Eksterne lenker
* Kulturskolen Mjølkefabrikken på nett
*
Erklæringen om De forente nasjoner

**Erklæringen om De forente nasjoner** var en avtale inngått under andre verdenskrig, signert den 1. januar 1942, av 26 regjeringer. Flere av signatarstatene, deriblant Norge, var eksil-regjeringer fra land okkupert av aksemaktene. Fram til slutten av andre verdenskrig sluttet ytterligere 21 stater seg til. De opprinnelige signatarstatene (samt Frankrike, som allerede før krigsutbruddet hadde inngått allianse med Storbritannia og Polen) utgjør krigsalliansen De allierte under andre verdenskrig. Inntil slutten på krigen ble «the United Nations» eller «De forente nasjoner» brukt synonymt med «the Allies» eller «de allierte». Erklæringen regnes også som opprinnelsen til De forente nasjoner.

## Erklæringens innhold
Signatarstatene sluttet seg innledningsvis til prinsippene i Atlanterhavserklæringen inngått 14. august 1941 mellom Storbritannia og USA. De forpliktet seg videre til:
#Å sette inn sine fulle økonomiske og militære ressurser mot Aksemaktene
#Å inngå i et samarbeide med de øvrige signatarstatene og ikke inngå separatfred eller våpenhvile med fienden

## Opprinnelige signatarer
*USA
*Storbritannia
*Sovjetunionen
*Kina
*Australia
*Belgia
*Canada
*Costa Rica
*Cuba
*Den dominikanske republikk
*El Salvador
*Guatemala
*Haiti
*Hellas
*Honduras
*India
*Jugoslavia 
*Luxembourg
*Nederland
*New Zealand
*Nicaragua
*Norge
*Panama
*Polen
*Sør-Afrika
*Tsjekkoslovakia

## Stater som sluttet seg til senere
* Mexico &ndash; (5. juni 1942)
* Filippinene &ndash; (10. juni 1942)
* Etiopia &ndash; (28. juli 1942)
* Irak &ndash; (16. januar 1943)
* Brasil &ndash; (8. februar 1943)
* Bolivia &ndash; (27. april 1943)
* Iran &ndash; (10. september 1943)
* Colombia &ndash; (22. desember 1943)
* Liberia &ndash; (26. februar 1944)
* Frankrike &ndash; (26. desember 1944)
* Ecuador &ndash; (7. februar 1945)
* Peru &ndash; (11. februar 1945)
* Chile &ndash; (12. februar 1945)
* Paraguay &ndash; (12. februar 1945)
* Venezuela &ndash; (16. februar 1945)
* Uruguay &ndash; (23. februar 1945)
* Tyrkia &ndash; (24. februar 1945)
* Egypt &ndash; (27. februar 1945)
* Saudi-Arabia &ndash; (1. mars 1945)
* Libanon &ndash; (1. mars 1945)
* Syria &ndash; (1. mars 1945)

## Avtaleteksten
*
Astrakhan oblast

**Astrakhan oblast** er en oblast i Sørvest-Russland. Den grenser til Kalmykia i vest og Volgograd oblast i nord.

## Byer i Astrakhan oblast
* Astrakhan
* Akhtubinsk

## Referanser


## Eksterne lenker
*
Aleksandr Zjilkin

**Aleksandr Aleksandrovitsj Zjilkin** (russisk: Александр Александрович Жилкин) (født 26. august 1959 i Tsvetnoje, Russland) er den russiske oblasten Astrakhans guvernør. Han ble fungerende guvernør 17. august 2004, og var det til 2. november, da Aleksandr Glazkov overtok. Zjilkin fikk makten igjen 23. desember. Han er gift, og har to døtre.

## Kilder
*  Astrakhan oblasts offisielle nettside (Engelsk oversettelse ved hjelp av AltaVistas Babel Fish)
*  Russia Profile
*  Rulers (forgjenger)
Prinsesse Beatrice

**Prinsesse Beatrice Elizabeth Mary** (født 1988) er en britisk prinsesse og medlem av den britiske kongefamilien. Hun er datter av Andrew Mountbatten Windsor og hans fraskilte kone Sarah Ferguson. Hun er barnebarn av dronning Elisabeth II av Storbritannia, og er nummer ni i arvefølgen til den britiske tronen. Beatrice omtales formelt som *Hennes Kongelige Høyhet*.

## Referanser


## Eksterne lenker
* 
* 
*
Det europeiske økonomiske fellesskap

**Det europeiske økonomiske fellesskap** (**EØF**) eller **Fellesmarkedet,** på norsk ofte også kalt **EEC** etter den engelske tittel *European Economic Community*, ble stiftet ved undertegningen av Romatraktaten i 1957. Stiftere var landene i Det europeiske kull- og stålfellesskap, Belgia, Nederland, Luxembourg, Forbundsrepublikken Tyskland (på det tidspunkt Vest-Tyskland), Frankrike og Italia. 

Ved Brüssel-traktaten i 1965 (fusjonstraktaten), ble EEC, kull- og stålfellesskapet og EURATOM, organisert i De europeiske fellesskap (flertallsbetegnelse). Sistnevnte må ikke forveksles med Det europeiske fellesskap (entall) stiftet ved Maastricht-traktaten i 1993.

## Se også
* Indre marked

## Referanser
Chad Schouweiler

**Chad Schouweiler** (født i Minnesota, USA) er en amerikansk hundekjører fra Tomahawk, Wisconsin, USA. 

Schouweiler bodde et år i San Diego der han satset på å skaffe seg en karriere innen golf, men uten særlig suksess returnerte han til Wisconsin for å kunne drive med hundekjøring. I 2005 deltok han i flere hundesledeløp, blant annet Beargrease Marathon.

I 2006 debuterte Chad Schouweiler i Iditarod med en 60.-plass, og han fikk også, sammen med Gary Paulsen, prisen Cabela's Outfitter Award i dette løpet. I tillegg til å drive med hundekjøring jobber han deltid i postbedriften UPS Store.

## Plasseringer i Iditarod

## Priser i Iditarod
* Fikk Cabela's Outfitter Award i 2006.

## Eksterne lenker
* 
* Biografiside fra Cabela
30. februar

**30. februar** finnes ikke i den gregorianske kalender, siden februar har 28 dager i normalår, og 29 dager i skuddår. Men i andre kalendre har denne datoen forekommet noen få ganger.

Sverige besluttet i 1699 å skifte fra den julianske kalender til den gregorianske kalender ved å utelate alle skuddårsdager fra 1700 og 40 år frem. 1700 var derfor ikke skuddår i Sverige, men både 1704 og 1708 ble feilaktig skuddår likevel. Sveriges kalender var således kommet ut av tritt med både den gregorianske og den julianske kalender. For å rette opp på dette ble 1712 endret til dobbelt skuddår i Sverige ved å tilføye den 30. februar. Denne dag svarte til den 29. februar i den julianske kalender og den 11. mars i den gregorianske kalender. Sverige skiftet til den gregorianske kalender i 1753 ved å la den 1. mars etterfølge den 17. februar.

Mange kilder sier feilaktig at Sovjetunionen i 1929 introduserte en revolusjonskalender, hvor alle måneder hadde 30 dager, de resterende 5–6 dager var helligdager utenfor månedene, og at Sovjetunionen derfor i 1930 og 1931 hadde 30. februar. I februar 1930 foreslo en regjeringskommisjon en «sovjetisk revolusjonær kalender» som inneholdt tolv 30-dagers måneder pluss fem nasjonale helligdager som ikke var en del av noen måned, men den ble avvist fordi den ville avvike fra den gregorianske kalenderen som ble brukt av resten av Europa.

## Referanser


## Se også
* Herman Willis roman *30. februar*.
Millennium Hotel’s First Musher to the Yukon Award

**Millennium Hotel's First Musher to the Yukon Award** er en pris i hundesledeløpet Iditarod
som tildeles «*den første hundekjøreren som kommer til Yukon*» I den nordlige traseen er dette sjekkpunktet Ruby, mens det i den sørlige traseen er sjekkpunktet Anvik.

## Bakgrunn
Utmerkelsen ble første gang utdelt i 1983, men etter 1984 hadde den et opphold fram til 1987. I 1987 ble Regal Alaskan Hotel, som nå heter Millennium Hotel Anchorage, sponsor for prisen. Hotellet har sponset prisen siden den gang, og vinneren får, i tillegg til en sju retters middag, 3&nbsp;500 USD i kontanter. Det er først en seremoni ved sjekkpunktet for å markere vinneren, deretter en ny markering ved banketten i Nome.

## Vinnere
Larry Smith var den første vinneren i 1983, mens Susan Butcher ble i 1990 den første kvinnen som vant prisen. Martin Buser ble i 1996 den første fra Europa som vant prisen, og han er med sine tre priser den mestvinnende sammen med Doug Swingley og Jeff King. To av seirene til Buser kom da han var sveitsisk statsborger, mens den siste ble vunnet det året han ble amerikansk statsborger.

I 2003 ble Robert Sørlie den første nordmannen som vant prisen.

## Eksterne lenker
*  Infoside om Iditarodpriser fra Cabela
Partido Obrero de Unificación Marxista

**Partido Obrero de Unificación Marxista** (forkortet **P.O.U.M.**) var et sosialistisk/revolusjonært parti under den spanske borgerkrigen (1936&ndash;1939). Partiet sloss mot fascistene og arbeidet for en sosial revolusjon i Spania. Partiets kjerneorganisasjon bekjente seg til trotskismen, og mente at Spania måtte gjennomgå en sosial revolusjon før man kunne beseire Franco-styrkene og frigjøre Spania. POUM bestod også av mer moderate sosialister, og hadde støtte fra det tyske partiet SAP.´´En tysk frivillig som i 1937 besøkte og støttet P.O.U.M., var SAP-medlemmet Willy Brandt.

Utover 1937 brøt det ut regelrett borgerkrig («borgerkrigen i borgerkrigen») mellom de trotskistiske POUM-styrkene og Stalin-tro kommunister i Barcelona, og regjeringen bidro til å slå ned urolighetene og utrydde P.O.U.M. som reell kraft i Spania. Lederne og medlemmene ble forfulgt og fengslet eller drept, og P.O.U.M. ble forbudt av regjeringen.

## Referanser


## Eksterne lenker
*
Blagovesjtsjensk

**Blagovesjtsjensk** (russisk: Благове́щенск, betyr «Bebudelsens by», kinesisk: 海兰泡 (Hailanpao)) er en russisk by. Den er administrasjonssenteret i Amur oblast, og hadde ved folketellingen i 2002 219&nbsp;221 innbyggere.

## Eksterne lenker
*
Dynamikk (mekanikk)

**Dynamikk** er læren om krefter og kraftsystemer som endrer et legemes bevegelse. 

Dynamikken er en gren av den klassiske mekanikken som beskriver hvordan krefter påvirker legemers bevegelse, stabilitet og likevekt. Ved hjelp av dynamikken kan vi bestemme et legemes bevegelse hvis kreftene som virker på det er kjent, eller vi kan bestemme kreftene som virker på legemet hvis dets bevegelser er kjent.

## Eksterne lenker
*
Statikk

**Statikk** (kalles også **likevektslære**) er læren om krefter og kraftsystemer som holder legemer i likevekt. Basert på Newtons lov om at kraft=motkraft.

Statikken er en gren av den klassiske mekanikken som beskriver hvordan krefter påvirker legemers bevegelse, stabilitet og likevekt. Et legeme er i likevekt når det er i ro, eller når det beveger seg med konstant hastighet og i uendret retning. Da er resultantkraften som virker på legemet lik null.

Statikk må ikke forveksles med statistikk som er noe helt annet.
Konkav

**Konkav** eller **konkavitet** kan referere til 

Innen biologi:

* Konkavflatvikler, en sommerfugl.

Innen fysikk:

* Konkav linse, en linse med sideflater som er plane eller krummer innover.
* Konkavt speil, et speil der speilflaten krummer innover, bort fra det innfallende lyset.

Innen matematikk:
* Konkav polygon, en mangekant som ikke er konveks
* Konkav funksjon, en funksjon der mengden av punkt under funksjonen er en konveks mengde

## Se også
*Konveks
Santiago (Kapp Verde)

**Santiago** (portugisisk for «Apostelen Jakob»), eller **Santiagu** på det lokale kreolske språket bádiu, er den største øya tilhørende Kapp Verde og halvparten av landets befolkning bor på denne øya.

## Beliggenhet
Santiago ligger mellom øyene Maio (40 km vest) og Fogo (50 km øst) og tilhører øygruppen Sotavento. Santiago var den første øya som ble befolket, i 1462 i byen Cidade Velha. 

## Byer og tettsteder
På øya ligger Kapp Verdes hovedstad Praia (portugisisk for strand) og to internasjonale lufthavner. Andre byer på øya er Assomada og Tarrafal.  

*Achada
*Agua do Gato
*Assomada
*Banana
*Boa Entrada
*Calheta de São Miguel
*Chão Bom
*Cidade Velha
*Fazenda
*Figueira da Naus
*João Vareia
*Manque de Setes Ribeiras
*Pedra Badejo
*Pico
*Ponta Rincão
*Porto Formoso
*Porto Gouveia
*Porto Mosquito
***[[Praia]]**
*Praia Baixo
*Principal
*Ribeira da Barca
*Ribeira da Prata
*Rui Vaz
*Santa Ana
*Santa Cruz
*São Domingos
*São Francisco
*São Lourenço dos Orgãos
*Tarrafal
*Trãs os Montes

## Geografi
Øyas høyeste punkt er Pico d'Antónia med 1394 m.o.h.
Fabien Vidalon

**Fabien Vidalon** (født 26. august 1976) er en fransk tidligere fotballspiller. Han har spilt for , Romorantin, FC Seté 34,  og .

Vidalon la opp som fotballspiller i 2011 etter et opphold hos Drøbak/Frogn.

## Eksterne lenker
*
Sakramentalie

**Sakramentalier** er gjenstander eller handlinger som i Den katolske kirke regnes for å vise en særskilt respekt mot sakramentene, og som derfor er spesielt egnet til å fremme gode tanker og øke fromhet. 

## Forskjell fra sakramentene

Sakramentalier er hellige tegn som er innstiftet av Kirken, og som har til hensikt å forberede mennesker på å motta sakramentenes frukter og å hellige ulike livssituasjoner.

Velsignelsene inntar en viktig plass blant sakramentalene. De innebærer både lovprisning av Gud for hans verk og gaver, og kirkens forbønn om at menneskene må gjøre bruk av Guds gaver i Evangeliets ånd.

Det er ifølge katolsk lære to forskjeller mellom sakramenter og sakramentalier:

* Sakramentene ble innstiftet av Jesus Kristus, mens langt de fleste av sakramentaliene er innstiftet av kirken
* Sakramentene gir i seg selv nåde, mens sakramentaliene åpner for adgangen til nåde gjennom fromhet uten å selv inngyde noen nåde.

I tillegg ligger det en forskjell i at alle kan ta del i sakramentaliene, mens bare katolikker som har skriftet alle alvorlige synder kan motta sakramentene.

## Eksempler på sakramentalier

### Gjenstander

### Handlinger og seremonier
Artforum

**Artforum** er et amerikansk kunsttidsskrift, grunnlagt i San Francisco i 1962. Artforum er siden 1967 basert i New York, og regnes som et av verdens viktigste tidsskrifter for samtidskunst.

## Eksterne lenker
*
Organising Bureau of European School Student Unions

**Organising Bureau of European School Student Unions** (OBESSU) er en europeisk plattform for elevorganisasasjoner. Organisasjonen har 21 medlemsorganisasasjoner fra 19 land i Europa. Organisasasjonens oppgave er å ivareta grunnskole- og videregående elevers interesser overfor politiske beslutningstakere.

OBESSU jobber spesielt overfor Council of Europe og EU, samt andre institusjoner i Europa som jobber med utdanning. OBESSU har også vært ledende i arbeidet med å etablere elevorganisasjoner i land hvor dette ikke eksisterer. Videre jobber organisasjonen med å sikre at elever i alle europeiske land har rett til å påvirke sin egen utdanning og har reell innflytelse på alle beslutninger som tas vedrørende utdanning.

Organisasjonen ble etablert i 1975. Elevorganisasjonen i Norge var en av medlemsorganisasjonene frem til 23. juni 2012, hvor Landsstyret vedtok at Elevorganisasjonen skulle meldes ut av OBESSU.

## Referanser


## Eksterne lenker
* OBESSUs hjemmeside
Friele

**Friele** er et tysk-nederlandsk slektsnavn som gjennom skipsfart ble etablert bl.a. i Bergen. Friele kan vise til flere personer og bedrifter:

* Christian Friele (1821–99), *[[Morgenbladet]]s* redaktør.
* Karen-Christine «Kim» Friele (1935–2021), forkjemper for likestilling og homofiles rettigheter.
* Herman Friele, kaffegrossist og ordfører i Bergen.
* Herman Friele, zoolog og handelsmann.
* Kaffehuset Friele, norsk kaffebrenneri.
Kanstadfjorden

**Kanstadfjorden** (nordsamisk: *Gánasvuotna*) er en fjordarm av Vestfjorden som ligger på sørsiden av Hinnøya i Lødingen kommune i Nordland. Fjorden strekker seg 17&nbsp;kilometer i nordlig retning fra innløpet mellom Rinøya i vest og Nes i øst til Heggedalselvas utløp ved Kanstadbotn i fjordbunnen, hvor Austerdalen fortsetter 5,5&nbsp;kilometer til Gullesfjordbotn. Avstanden til Troms' fylkesgrense er 2,3&nbsp;kilometer fra Kanstadbotn.

## Geografi
Kanstadfjorden ligger mellom Stordalsaksla (597 moh.), Erikstadfjordfjellet (552 moh.), Årnipen (704 moh.) og Sneistinden (722 moh.) i vest og Kanstadfjellet og Lødingsaksla i øst. Midt i fjorden går den omtrent 200&nbsp;m lange Kanstadstraumen som er en populær fiskeplass. 

Nord for sundet er navnet Innerfjorden. Sør for sundet går fire fjordarmer av Kanstadfjorden: Lonkan (0,8&nbsp;km) på østsiden samt Erikstadfjorden (4,3&nbsp;km), Høkfjorden (5,2&nbsp;km) og Hestfjorden (3,7&nbsp;km) på vestsiden. 

## Bosetning og samferdsel
Langs Innerfjorden, mellom Austre Kanstad og Kanstadbotn, er det i dag nesten ingen bosetning, men en spredt gårdsbebyggelse. Tidligere har det imidlertid vært samisk bosetning i området. E10/Rv85 går langs østsiden. Mellom Austre og Vestre Kanstad krysser Fv837 Kanstadstraumen og fortsetter videre sørover langs den tynt befolkede vestsiden, med Erikstad, Svensgam, Hesten og Rinøyvåg. 

I Kanstadbotn er det et knutepunkt for kraftlinjen fra øst som forgreines videre til Lofoten, Vesterålen og Lødingen.

## Referanser
Vievann

**Vievann** er vann som har blitt velsignet av en prest eller biskop, eller i noen tilfeller av en diakon. Det brukes i Den katolske kirke, Den ortodokse kirke og de østlige ortodokse kirker, Den gammelkatolske kirke, deler av Den anglikanske kirke og noen andre kirkesamfunn. Vievannet brukes til dåp (og kalles da ofte **dåpsvann**), velsignelser, *[[asperges]]* og noen andre kirkelige handlinger. I mange kirker finner man vievannskar ved inngangen, som man kan dyppe fingrene før man gjør korstegnet.

Vievann regnes som et symbol på dåpen.

## Den anglikanske kirke

I Den anglikanske kirke brukes vievann av den høykirkelige delen av kirken, spesielt av anglo-katolikker. 

Det er vanlig, men ikke universelt, med vievannskar i kirker og katedraler. I tillegg brukes det blant annet til å velsigne gjenstander, både kirkelige gjenstander som religiøse statuer og krusifikser og andre gjenstander som biler og hus.

## Den katolske kirke

I Den katolske kirke regnes vievannet som et sakramentalie, og det brukes svært ofte.

Vievannskar er obligatorisk i alle kirker. Seremonien *asperges* brukes på enkelte festdager i stedet for vanlig syndsbekjennelse; menigheten stenkes da med vievann. Det brukes også ved velsignelser av gjenstander. Det brukes også ved eksorsisme.

Man skiller i Den katolske kirke mellom fire forskjellige typer vievann:

* Vanlig vievann, som har blitt velsignet av en prest eller biskop. Denne typen brukes i vievannskar og ved velsignelser. Tradisjonelt tilsetter man litt salt for å bevare vannet, men dette gjøres ikke alltid i moderne tid.
* Dåpsvann, som er velsignet av en diakon, prest eller biskop. Ved nøddåp brukes også vann som ikke er velsignet på forhånd; dette regnes da gjerne for å ha blitt velsignet gjennom bruken. Tradisjonelt tilsatte man litt salt, samt at det kom noe hellig olje i det da presten dyppet en finger som han hadde brukt til å salve dåpskandidaten med ned i vannet. I moderne tid er det mindre vanlig å tilsette salt, og det er også vanligere at man tørker av all olje fra fingrene rett etter salvingen
* Gregoriansk vann, eller konsekrasjonsvann, som brukes ved kirkeviglser. Det er tradisjonelt tilsatt litt vin, salt og aske.
* Påskevann, dåpsvann som blir velsignet under påskevigilien. Tradisjonelt har man velsignet så mye at de troende kan ta med seg noe hjem, og man bruker dette vannet ved dåp i tiden etter påske. 

## Ortodokse kirker

Vievann brukes i ortodokse kirker til velsignelser og eksorsisme, samt at det vanligvis brukes ved dåp. Vievannskar finnes i mange kirker, men det er ikke fullt så vanlig som i Den katolske kirke at de troende dypper fingrene i det. Mange ortodokse kristne velsigner seg med vievann ved å drikke det, og det er vanlig å oppbevare en del av det hjemme så man kan drikke litt hver morgen. Det kan også brukes av legfolk til å velsigne noen eller noe når det ikke er en kleriker til stede.
Atorvastatin

**Atorvastatin** er et stoff i legemiddelgruppen statiner, som brukes for å redusere kolesterolnivået i blodet og dermed forebygge aterosklerose. Atorvastatin hemmer et hastighetbegrensende enzym som brukes i kolesterolsyntesen. Dette fører til at kolesterolproduksjonen synker. Atorvastatin markedsføres av Pfizer med preparatnavnet *Lipitor*, og er det mestselgende legemiddelet i verden (2006).

## Eksterne lenker
* Legemiddelverket
Våle skolekorps

**Våle skolekorps** er et janitsjarkorps for barn og unge i Våle i Tønsberg kommune i Vestfold. Korpset har drilltropp. Medlemmene rekrutteres fra Solerød, Bjerkely og Kirkevoll skoler. Det ble stiftet i 1953.

Skolekorpset arrangerte årlig en festival som samlet andre korps fra distriktet og Hans Majestet Kongens Gardes musikkorps. I 2006 ble festivalen arrangert for 34. gang.

## Eksterne lenker
* Offisiell hjemmeside
Katrina Pawlaczyk

**Katrina Pawlaczyk** (født 1979) er en amerikansk hundekjører fra Wasilla, Alaska, USA. 

Pawlaczyk vokste opp i Brockport, New York, og hun studerer zoologi ved universitetet i Toronto, Canada. Hun deltok i hundesledeløpene Knik 200 og Klondyke 300 før hun i 2006 debuterte i Iditarod. I dette løpet ble hun nummer 69. 

## Plasseringer i Iditarod

## Eksterne lenker
* 
* Biografiside fra Cabela
* Hjemmeside
Mindelo

**Mindelo** (**Mindelu** og **Mindel** på lokale kreolske språk), er en kappverdisk havneby på den nordlige delen av øya São Vicente. Mindelo er øyas kommunesenter, og er også sete for det katolske bispedømme ved samme navn, som omfatter hele den nordligste øyrekken (Barlavento) i landet. 62 970 innbyggere, og Kapp Verdes nest største by, etter hovedstaden Praia. 96 % av øyas befolkning bor i byen.

## Nærmeste tettsteder
* Lazareto (i sørvest)
* Madeiral, (i sørøst)
* Seixal, (i øst)

## Historisk befolkningsutvikling

## Eksterne lenker
*  Walk in Mindelo with Jørgen Carling 
*  Informasjon om Mindelo - 2500 bilder
Fiskefjorden (Tjeldsund)

**Fiskefjorden** (også skrevet **Fiskfjorden**, uttales *Feskfjorden*) er en fjord på østsiden av Hinnøya. Fjorden ligger i Tjeldsund kommune, på vestsiden av Tjeldsundet. Den sørvestlige ytterdelen av fjorden ligger i Lødingen kommune.

Europavei 10 går langs Fiskefjorden. Den 6 kilometer lange Fiskefjordtunnelen bygges mellom Fiskfjorden og Kanstadbotn, til erstatning for den bratte og svingete veien mellom Kåringen og Kanstad.

Fra Fiskefjorden har Den Norske Turistforening merket løype til hytta Toralfsbu midt på Hinnøya.

Snorre Sturlason skriver at Sigurd Slembe holdt seg skjult i en steinheller i Fiskfjorden en vinter.

## Referanser




## Eksterne lenker
* Bilde fra Fiskfjorden
* Turistforeningens turløype mellom Fiskfjord og Toralfsbu
Ribeira Brava

*Andre betydninger: [[Ribeira Brava (Madeira)|Ribeira Brava]] er også en by og kommune på Madeira.*

**Ribeira Brava** er en kappverdisk by på øya São Nicolau, og som også er navnet på kommunen som Ribeira Brava er kommunesenter for. 4982 innbyggere.

## Historisk befolkningsutvikling
Fløtemysost

**Fløtemysost** er en tradisjonsrik brunost som er laget av melk fra ku, og er mild og lys av farge.

Den noe mildere smaken til fløtemysost er populær og omtrent 30&nbsp;% av all brunost som selges er fløtemysost.

Fløtemysost er også den første brunosten som ble laget, Anne Hov tilsatte kufløte til kumyse og det ble fløtemysost. Senere tilsatte hun geitmelk og gudbrandsdalosten var født.

Geitosten er fløtemysostens motstykke fordi den er lages av melk fra geit. Geitost er skarpere i smaken enn fløtemysost.

## Referanser
Gudbrandsdalsost

**Gudbrandsdalsost**, opprinnelig kalt *Gudbrandsdalske blandingsost*, er den vanligste typen brunost i Norge, og står for cirka 50 % av all brunostomsetning. Både TINE og Synnøve Finden markedsfører gudbrandsdalsost, som opprinnelig stammer fra Sør-Fron i Gudbrandsdalen. Siden den ikke lages av ostestoff, er brunosten per definisjon ikke egentlig en ost. Smaken er søt og fyldig og har et karamell-lignende preg.

## Historie
Gudbrandsdalsosten ble først laget av Anne Hov, som var budeie på Solbråsætra () i Sør-Fron. I 1863 fant hun ut at osten ble både bedre og lettere å skjære ved å øke fettprosenten gjennom å tilsette fløte i myseblandingen. Brunosten hun serverte blir også kalt rauost eller raudost, men den inneholdt ikke geitemelk. Det var Ole Steberg fra Ringebu som første tilsatte geitemelk i blandingen, som i dag kalles Gudbrandsdalsost eller G35. Det første industrielle dampysteriet for brunost ble bygget på Tretten i 1908.

## Innhold
Gudbrandsdalsost lages av myse, pasteurisert geitemelk (144 g til 100 g ferdigvare), pasteurisert fløte, og pasteurisert melk. Den har en mer pikant smak enn den mildere mysosten, som ble omtalt som «ganske nydelig» i Christer Jenssøns glosebok fra 1646.

TINE kaller denne brunosten «Gudbrandsdalsost G35». Bokstavkombinasjonen G35 forklarer TINE slik: «G» står for geit, altså at geitemelk inngår, og «35» står for fettprosenten i ostens *tørrstoff*, altså restvekten etter at cirka 20% vann i osten er fratrukket. Synnøve Finden kaller brunosten sin «Gudbrand».

Ifølge TINE inneholder TINE® Gudbrandsdalsost original G35 følgende:

* **Innhold per 100 g G35**
** 28 g fett
*** hvorav 18 g mettede fettsyrer
** 37 g karbohydrater
*** hvorav 31 g sukkerarter
** 10 g protein
** 0,72 g salt
** samt mindre mengder:
*** pantotensyre
*** kalium
*** magnesium
*** molybden
*** kalsium
*** vitamin A
*** riboflavin
*** vitamin B12
*** fosfor
*** selen
*** jod

## Varianter
Det lages flere varianter av den tradisjonelle gudbrandsdalsosten. En lysere og litt mildere variant markedsføres under navnet Misværost (), mens en mørkere og litt kraftigere variant markedsføres som Heidalsost.

## Produksjonssteder
Hovedvekten av denne osten produseres utenfor Gudbrandsdalen. Det foregår ennå produksjon i Lom og Skjåk, men denne er nå truet, og produksjonen skal overføres til Ørsta i Møre og Romsdal, som allerede har produksjonskapasitet. Disse planene har vakt uro, ikke bare i Gudbrandsdalen. Andre steder det lages Gudbrandsdalsost er Elnesvågen i Møre og Romsdal, Byrkjelo i Sogn og Fjordane og Storsteinnes i Troms.

## Se også
*Brunost
*Geitost
*Heidalsost
*Misværost

## Referanser
Pascals trekant

**Pascals trekant** er en geometrisk fremstilling av binomialkoeffisientene i en trekant. Den er oppkalt etter Blaise Pascal, selv om den hadde vært kjent og studert i århundrer før ham.

## Eksterne lenker
* Pascals trekant - matematikk.org
Ra Sanglag

**Ra Sanglag** er et blandakor som holder til ved Åsgårdstrand i Horten kommune. Koret er medlem av Norges Korforbund. Koret startet i 1916. Ra Sanglag eier sitt eget hus.

Ra Sanglags ble stiftet 26. januar 1916 med 26 medlemmer, de fleste bønder fra Ra. I 1925 ble Furuhaug, korets sanglokale, reist på dugnad. Et av medlemmene gav gratis tomt, andre gav tømmer til kledning, mens alle bidro til byggingen. Sand til murene ble hentet med hest og kjerre fra strandområdet Fuglesangen nord for Åsgårdstrand. Navnet Furuhaug gav seg selv etter ei 250 år gammel furu på tomten, som Veivesenet skar ned uten tillatelse og forvarsel omkring 1980. Bygningen har vært renovert flere ganger, bygd på, og mesteparten blir gjort på dugnad. Hver høst arrangeres det loppemarked.
Idag er Ra Sanglag et av Vestfolds største blanda kor med om lag 60 medlemmer.

Koret reiser ofte på utenlandsturer, sist i 2010 gikk til Irland. Koret har et vennskapskor i Danmark, Hals Sangkor. Nåværende dirigent er Inga Kjæraas.

## Eksterne lenker
*
Eric Rogers

**Eric Rogers** (født i California, USA) er en amerikansk hundekjører fra Eagle River, Alaska, USA. 

Rogers flyttet til Alaska i 1991 og startet med hundekjøring i 1994. Siden 2001 har han deltatt i flere hundesledeløp, blant annet Denali 300, Tustumena 200 og Knik 200. I 2006 debuterte han i Iditarod der han ble nummer 68. 

## Plasseringer i Iditarod

## Eksterne lenker
* 
* Biografiside fra Cabela
* Hjemmeside
Ribeira Grande

**Ribeira Grande** er en kappverdisk kommune og by på øya Santo Antão, som er en del av øygruppen Barlavento. Kommunen ble opprettet i 1990, da øya ble inndelt i tre kommuner. 

## Befolkningsutvikling (for byen)

## Eksterne lenker
*
Liste over byer på Kapp Verde

**Liste over byer på [[Kapp Verde]]**. Listen inneholder alle bosetninger og byer med flere enn 400 innbyggere.

## Eksterne lenker
* 
*   Instituto Nacional de Estatistica de Cabo Verde
*    World Gazetteer - Actual population of the towns and cities in Cape Verde
Wallia

**Wallia** (død 419 i Tolosa) var vestgoternes konge fra 415 til 419 og fikk et rykte som stor kriger og forsiktig hersker. Han ble valgt til tronen etter Ataulf og Sigerik ble drept i 415.

Wallia inngikk tidlig fred med keiser Honorius og aksepterte en traktat med Romerriket. Han returnerte også Honorius' søster Galla Placidia til ham. For dette fikk Wallia Aquitania i 417 som en region hvor vestgoterne kunne ha sin base som allierte eller *[[foederati]]*. Han etablerte sitt hoff i Toulouse som ble vestgoternes hovedstad i resten av det 5. århundre.

I 418 æret han alliansen ved å invadere Hispania, hvor hans armé knuste vandalene og reduserte alanerne som bodde der så mye at de overlevende la seg under Gunderiks styre, kongen over vandalene. 

Noen historiske kilder sier at han var i slekt med Alarik kun gjennom ekteskap. Han ble etterfulgt av Alariks uekte sønn Teoderik. Wallias datter ble mor til Ricimer.

## Referanser


## Eksterne lenker
* Edward Gibbon, ''History of the Decline and Fall of the Roman Empire,'' kapittel 31
Espargos

**Espargos** er en kappverdisk by og er kommunesenteret for kommunen Sal. Byen ligger midt på øya. Frem til 1990-årene hadde byen  innbyggere og var øyas største by. I dag har Espargos  innbyggere og er øyas nest største by, etter Santa Maria.

Kapp Verdes internasjonale flyplass ligger ved Espargos.

## Historisk befolkningsutvikling

## Eksterne lenker
*
Kim Kittredge

**Kim Kittredge** (født i Norway, Maine, USA) er en amerikansk hundekjører fra Wasilla, Alaska, USA. 

Kittredge flyttet til Alaska i 1992 blant annet for å drive med fjellklatring, og han har senere besteget flere av fjelltoppene i staten. Han ble i 2003 en del av støtteapparatet til Sue Allen da hun skulle forberede seg til Iditarod 2004. I januar 2006 deltok han selv i hundesledeløp da han ble nummer 30 i Knik 200, og i 2006 debuterte han også i Iditarod der han ble nummer 67.

## Plasseringer i Iditarod

## Eksterne lenker
* 
* 
*  Biografiside fra Cabela
*  Hjemmeside
Torismund

**Torismund** (spansk *Turismundo*) ble vestgoternes konge etter sin far Teoderik I som mistet livet i slaget ved Chalons i 451. Han døde i 453 og ble etterfulgt av sin bror Teoderik II. 

## Referanser


## Eksterne lenker
* Edward Gibbon, ''History of the Decline and Fall of the Roman Empire,'' kapittel 35
Apostelen Filip

**Filip** (gresk:  – *Phílippos*) var ifølge Bibelen én av Jesu disipler. Han er ikke den samme som evangelisten Filip. 

Han var fra Betsaida. Han nevnes ofte sammen med Natanael. Da Jesus kalte ham til å bli sin etterfølger, er det flere ting i beretningen som kan tyde på at Jesus kjente ham og Natanael fra før.

Ifølge flere tidlige kristne skribenter var han gift og hadde flere døtre.

Ifølge en tradisjon misjonerte han i flere steder i Lilleasia og led til sist martyrdøden på et Filipkors.

Festdagen for St. Filip er 14. november. 

Arkeologer mener de har funnet apostelen Filips grav i det vestlige Tyrkia. Graven er funnet i ruinene etter en kirke som ble utgravd i juni 2011 i Pamukkale, som i antikken var kjent som Hierapolis. Her skal Filip ifølge tradisjonen ha lidd martyrdøden ved korsfestelse. Apostelens grav er fortsatt ikke åpnet.

## Eksterne lenker
* «Se NRKs unike bilder fra apostelen Filips grav» NRK 15. desember 2011
Evangelisten Filip

**Evangelisten Filip** er en viktig person i Apostlenes gjerninger. Han må ikke forveksles med apostelen Filip. 

Han omtales som en av de syv mennene som hadde «godt vitnesbyrd» og var «fulle av ånd og visdom», og som førte tilsyn med utdelngen av den maten som daglig ble gitt til de kristne enkene i Jerusalem. (Apg. 6, 1–6)  En av de mest kjente hendelsene var da han traff en etiopisk hoffmann som var på reise. Hoffmannen tok ham med og hørte ham fortelle om Jesus. Han lot så vognen stanse, og ble døpt. Senere fortelles det at Lukas og Paulus bodde en tid i huset til Filip, som «hadde fire døtre, jomfruer, som profeterte». (Apg 21, 8–10) 

Han skal ha vært fra Caesarea Maritima.

I den katolske kirke er 11. oktober hans festdag.

## Referanser
Keir Hardie

**James Keir Hardie** (født 15. august 1856 i Newhouse nær Motherwell i North Lanarkshire i Skottland, død 26. september 1915 i Glasgow) var en skotsk sosialistisk politiker og det britiske arbeiderpartiets første leder.

## Liv og virke
### Bakgrunn, barndom
Keir Hardie kom fra en fattig familie, og hans mor var ugift da han ble født. Han begynte å arbeide allerede som åtteåring, først på et bakeri. Han arbeidet da som bud, men fikk sparken for at han kom sent til jobben etter at han hadde sett til sin døende bror. Han begynte å arbeide i en gruve som elleveåring. 

### Arbeiderkamp, yrke, politikk
I 1880 ledet han gruvearbeiderne i Lanarkshires første streik og ble etter det svartelistet av gruveeierne.

Keir Hardie ble da i stedet journalist i Ayrshire i Skottland. Der ble han også ordførende for gruvearbeiderne i 1886. Senere ble han ordførende for gruvearbeiderne i hele Skottland.

Keir Hardie var opprinnelig ateist, men konverterte til kristendommen og virket også som lekmannspredikant. Hans kristne tro ble viktig for hans politiske virksomhet.

Opprinnelig støttet han Liberal Party, men han ble skuffet over deres økonomiske politikk under William Gladstone, og ble i stedet sosialist. Han var kandidat i valgkretsen *Mid Lanark* i 1888, der han kom sist. 

Da det skotske labourpartiet (1888-1893) (ikke samme parti som det senere «skotske Labour», som er en del av Labourpartiet for hele Storbritannia) ble opprettet 25. august 1888 ble han dets første sekretær. Partiets president var Robert Cunninghame-Graham, Storbritannias første socialistrepresentant, som var en sterk tilhenger av skotsk selvstendighet og senere var med på grunnleggelsen av Det skotske nasjonale parti. I begynnelsen støttet Hardie også skotsk selvstendighet.

I parlamentsvalget i 1892 valgte liberalerne å ikke stille opp med en kandidat i West Ham, en London-valgkrets med stor andel arbeiderklasse, og Keir Hardie ble tilbudt å være kandidat der. Han stilte opp ogt vant med 5268 stemmer mot 4036 for Conservatives' kandidat.

Han var med på å opprette Independent Labour Party i 1893 og kom etter å ha tapt sin parlamentsplass til å arbeide med å bygge opp partiet. Etter valget i 1900 kom han atter inn i parlamentet, denne gang för valgkretsen Merthyr Tydfil i Wales. Han kom til å  beholde mandatet livet ut. Samme år ble Labour Representation Committee dannet. Dette var en forgjenger til det moderne Labourpartiet, som ble grunnlagt seks år etter. 

Keir Hardie ble Labours første partileder, en post han beholdt i to år, innen han fratrådte og ble erstattet av Arthur Henderson. Under den resterende del av sitt liv kjempet han for kvinnelig stemmerett, selvstyre for India, slutt på segregasjonen i Sør-Afrika,  og for en internasjonal generalstreik for å stoppe første verdenskrig.

## Referanser


## Eksterne lenker
* 
*
Trent Herbst

**Trent Herbst** (født 1970 i Wisconsin, USA) er en amerikansk hundekjører fra Homer, Alaska, USA. 

Herbst jobbet tidligere som lærer før han flyttet til Alaska for å kunne drive med hundekjøring. Han ble nummer 21 i U.P. 200 i 2005. Han deltok også i Seney 300 før han debuterte i Iditarod med en 65.-plass i 2006.

## Plasseringer i Iditarod

## Eksterne lenker
* 
* 
* Biografiside fra Cabela
Trommelminne

**Trommelminnet** eller **trommellageret** var et lagringsmedium som var mye i bruk på 1950- og 60-tallet, før man hadde RAM. Man kan sammenligne den med et slags platelager, med den forskjell at det lagringsbærende laget lå utenpå en trommel og ikke på en flat plate. Det er derfor heller ikke nødvendig med bevegelige lese- og skrivehoder, da trommelens rotasjon regelmessig henter fram hver enkelt del av minnet. Lagringsevnen avgjøres av antall hoder, antall spor og sektorer og hvor mye data (antall byte) som ligger i hver sektor. Overføringshastighet bestemmes av rotasjonshastigheten, og alle data vil være tilgjengelige i løpet av en full rotasjon av trommelen. Andre samtidige lagringsmedier var williamsminnet, kvikksølvminnet, magnetbånd og magnetkjerneminnet.

## Eksterne lenker
*  Om virkemåten for flere eldre minnetyper
Sal Rei

**Sal Rei** (portugisisk for *Saltkongen*) er et tettsted på Boa Vista, Kapp Verde. Sal Rei ligger på nordvestsiden av øya og har 2 122 innbyggere. Sal Rei fikk sitt navn på grunn av stedets store forekomster av salt

## Befolkningsutvikling
Den amerikanske bowlingkongressen

**Den amerikanske bowlingkongressen** (engelsk: *United States Bowling Congress*; *USBC*) er en amerikansk organisasjon. Organisasjonen ble grunnlagt i 1895 og driver med 10-kjeglerbowling.

## Eksterne lenker
*
Tangen fort

**HKB Langesund (1941–45) / Tangen Fort (1945–1993)** var et kystfort ved Langesund i Bamble kommune.

Etablert som Heeresküstenbatterie 984 (Hærkystbatteri 984) i mars 1941 av Deutsche Wehrmacht. Det hadde også under krigen betegnelsen «Stützpunkt Langesund», og ble i 1943 nummerert på nytt til 1./980 (1. batterie Heeresküsten artillerieregiment 980). Batteriet lå under Artilleriegruppe Larvik (HKAR 980). Under krigen gikk sperreområdet for kystfortet helt ned til bebyggelsen ved Skipperhuset. Etter krigen ble det brukt som HV-fort (bemannet av lokalt HV-personell fra området som flankefort i ytre Oslofjord). Tangen fort ble lagt ned i 1993.

Området er i dag fredet som naturvernsområde og åpent for publikum. Det finnes lite bevart av den tidligere militære aktiviteten i området; bygningsmassen er blitt revet og bunkerne er murt igjen.  
Langesundstangen som Tangen fort ligger på, er geografisk avgrenset fra resten av Langesund med Hesteklova, en ravine som skjærer igjennom Langesundshalvøya.
Vila do Maio

**Vila do Maio** (portugisisk for *Maibyen*), tidligere kjent som **Porto Inglés** og **Porto Inglêz** (portugisisk for *Engelskhavnen*) er et tettsted på sørvestsiden av øya Maio, Kapp Verde og er også øyas hovedby.

Fra 1990 til 2005 opplevde Vila do Maio økt tilflytning fra andre steder på øya, og innbyggertallet ble fordoblet mellom 1990 og 2005, fra 1 573 i 1990 til 3 009 i 2005.

## Befolkningsutvikling
São Filipe

**São Filipe** eller **San Filipe** på det lokale kreolske språket, er hovedbyen på øya Fogo i øygruppen Sotavento, Kapp Verde. São Filipe er Kapp Verdes femte største by med sine 8 189 innbyggere, og ligger på sørvestkysten av øya.

## Befolkningsutvikling (São Filipe - tettsted)

## Eksterne lenker
*
Williamsminne

**Williamsminne** eller **williamsrør**, er en eldre type lagringsmedium eller minne for datamaskiner laget av katodestrålerør. Minnet ble oppfunnet av Freddie Williams og hans partner Tom Kilburn i 1946 og først tatt i bruk i en datamaskin året etter, samme år som transistoren kom i bruk for første gang. Oppfinnelsen kan sammenlignes med en katodestråleskjerm, slik som eldre TV- og PC-skjermer, men mye mindre og med form av en sylinder. Williamsminnet ble sagt å være meget ustabilt, og gikk ut av bruk da bedre minnetyper kom på markedet, spesielt magnetkjerneminnet (en tidlig form for RAM), som kom i 1952. Det samtidige kvikksølvminnet var mer pålitelig, men dyrere. Williamsminnet ble derfor gjerne, som også det eldre trommelminnet, brukt i mindre og billigere maskiner.

## Eksterne lenker
* Bilde
*  Nærmere beskrivelse
*  Om virkemåten for flere eldre minnetyper
Mitropa Cup

**Mitropa Cup** var den første, større fotballturnering for klubblag i Europa. Turneringen ble spilt mellom topplag fra Sentral-Europa, og ble startet etter forslag fra generalsekretæren i det Østerrikske Fotballforbundet, Hugo Meisl, på et møte i Venezia i 1927. Første kamp gikk av stabelen 14. august samme år.

Den første turneringen ble spilt som cup, og to lag fra Jugoslavia, Tsjekkoslovakia, Ungarn og Østerrike deltok. Vinneren ble tsjekkiske Sparta Praha. I 1929 erstattet italienske lag de jugoslaviske, og i 1934 ble antallet lag fra de deltakende nasjoner økt fra to til fire. Andre nasjoner kom til etter hvert, Sveits i 1936, Romania og Jugoslavia i 1937. Østerrike trakk seg etter Anschluss i 1938. Turneringen i 1939 ble spilt med bare åtte deltakende lag, to fra Italia, Tsjekkoslovakia og Ungarn, ett fra Jugoslavia og Romania. 1940-turneringen ble startet, men ble avbrutt før finalen av andre verdenskrig. Ungarske Ferencvaros skulle møtt rumenske Rapid București, men ettersom Ungarn hadde invadert Nordøst-Romania, ble kampen aldri spilt.

Turneringen ble gjenopptatt i 1952, men mistet mye av sin status pga. introduksjonen av andre europeiske klubbturneringer. På slutten var den redusert til en turnering mellom 2. divisjonsvinnerne i de deltakende landene. Den siste finalen ble vunnet av jugoslaviske Borac Banja Luka, foran mindre enn tusen tilskuere.

## Vinnere
*1927:  Sparta Praha  
*1928:  Ferencvaros 
*1929:  Újpest FC 
*1930:  Rapid Wien 
*1931:  First Vienna FC
*1932:  Bologna FC 1909 
*1933:  Austria Wien 
*1934:  Bologna FC 1909 
*1935:  Sparta Praha  
*1936:  Austria Wien 
*1937:  Ferencvaros 
*1938:  SK Slavia Praha 
*1939:  Újpest FC 
*1940-55: Ingen turnering
*1955:  Voros Lobogo 
*1956:  Vasas Budapest 
*1957:  Vasas Budapest 
*1958:  Crvena Zvezda 
*1959:  Budapest Honvéd FC 
*1961:  Bologna FC 1909 
*1962:  Vasas Budapest 
*1963:  MTK Budapest 
*1964:  Sparta Praha  
*1965:  Vasas Budapest 
*1966:  AC Fiorentina 
*1967:  Spartak Trnava  
*1968:  Crvena Zvezda 
*1969:  Inter Bratislava  
*1970:  Vasas Budapest 
*1971:  NK Čelik Zenica 
*1972:  NK Čelik Zenica 
*1973:  Tatabanyai Banyasz 
*1974:  Tatabanyai Banyasz 
*1975:  Admira Wacker 
*1976:  Admira Wacker 
*1977:  Vojvodina Novi Sad 
*1978:  FK Partizan 
*1980:  Udinese Calcio 
*1981:  Tatran Presov  
*1982:  AC Milan 
*1983:  Vasas Budapest 
*1984:  SC Eisenstadt 
*1985:  Iskra Bugojno 
*1986:  SC Pisa 
*1987:  Ascoli Calcio 
*1988:  SC Pisa 
*1989:  FC Baník Ostrava  
*1990:  A.S. Bari 
*1991:  Torino FC 
*1992:  Borac Banja Luka
Vila Nova Sintra

**Vila Nova Sintra** er en bosetning på den kappverdiske øya Brava, og er øyas hovedby. Byen er oppkalt etter den portugisiske byen Sintra.

## Befolkningsutvikling

## Eksterne lenker
*
Peter Mandelson

**Peter Benjamin Mandelson**, baron Mandelsom av Foy, (født 1953) er en britisk politiker (Arbeiderpartiet) som var EU-kommissær for handel fra 2004 til 2008. Mandelson var medlem av Underhuset fra 1992 til 2004 før han ble EU-kommissær og har vært statsråd i Tony Blairs regjering to ganger. I 2008 valgte Gordon Brown å gi han plass i sin regjering og han ble adlet som baron Mandelson av Foy, samt avløst fra kommissær av Catherine Ashton.

Mandelson ble utnevnt til Storbritannias ambassadør til USA i februar 2025, men ble avsatt 11. september 2025 på grunn av sine forbindelser til Jeffrey Epstein saken.

Han er ansett for å være en av hovedarkitektene for det moderne britiske arbeiderpartiet, det såkalte Det nye Labour.

## Referanser


## Eksterne lenker
* 
* 
*
Pico do Fogo

**Pico do Fogo** er Kapp Verdes høyeste fjell og ligger på øya Fogo. Fjellet er 2829 meter høyt. Fjellet er en aktiv vulkan. Det største kjente utbruddet var i 1675, et utbrudd som førte til masseutvandring til naboøyene.  Den 23. november 2014 startet et nytt utbrudd.

På fjellsidene dyrkes det kaffe, og fjellets lava brukes som byggemateriale.

## Referanser
Monte Gordo

**Monte Gordo** er det høyeste fjellet på den kappverdiske øya São Nicolau, &nbsp;moh. 
Monte Gordo er en inaktiv vulkan som er en del av i Monte Gordo nasjonalpark. Fjellet ligger på øyas vestside og kan sees fra nesten hele øya, samt at man kan se to naboøyer fra fjelltoppen. Fjellet er avskoget. 

Monte Gordo er populært blant turgåere og turister da det er rikelig med fjellstier i området. 

## Referanser
Alastair Campbell

**Alastair John Campbell** (født 25. mai 1957) er en britisk politiker som har vært kommunikasjonsrådgiver, pressesjef og strategiansvarlig («spin doctor») for Storbritannias statsminister Tony Blair. Han har vært en kontroversiell person i britisk politikk de siste år og har ofte vært ansett som en av arkitektene bak New Labour. Han har blant annet blitt anklaget for å fabrikkere bevis at Irak hadde masseødeleggelsesvåpen for å rettferdiggjøre Irak-krigen. Han har imidlertid blitt renvasket fra denne anklagen ved flere granskninger.

Under valget til EU-parlamentet i mai 2019 fortalte Campbell at han hadde stemt på det liberale partiet, siden han han mente Labour ikke inntok en tilstrekkelig pro-europeisk holdning, hva som førte til at han ble ekskludert fra sitt gamle parti. Han kunngjorde at han kom til å anke beslutningen, men uttalte senere at han ikke lenger ønsker å være medlem av partiet.

Campbell er også kjent for å være en aktiv supporter av fotballklubben Burnley FC.

## Referanser


## Eksterne lenker
* 
*
Götavirke

**Götavirke** er restene av en drøyt 3,5 km lang forsvarsvoll som går mellom Västra Husby og Hylinge i Östergötland, Sverige. Vollen dekker altså hele området mellom Asplången og Lillsjön. Nord for Asplången finnes rester av flere bygdeborger som kanskje var en del av samme forsvarsverk som vollen. Sør for Lillsjön er terrenget såpass vanskelig å forsere at det knapt har behøvd å forsvares.

Verket er sannsynligvis laget for å beskytte det indre av Östergötland mot angrep fra Østersjøsiden. Ved arkeologiske undersøkelser er vollen datert  ved hjelp av karbondatering til omkring år 800 e.Kr.

Vollen har fungert som støtte for trepalisader, og bak denne finnes tegn på at det kan ha gått en troppetransportvei. 

## Se også
* Offas dike (England)
* Dannevirke (Tyskland, Danmark)

## Eksterne lenker
*
Forsvarets stasjon Varanger

**Forsvarets stasjon Varanger** **(FSV)** (tidligere Forsvarets forsøksstasjon Vadsø (FFSV)), ved Tomaselv 3 km utenfor Vadsø sentrum, er en av Etterretningstjenestens stasjoner i Finnmark.

Stasjonen, som har oppgaver knyttet til militær signaletterretning, ble etablert like etter andre verdenskrig. Den har vært permanent operativ siden begynnelsen av 1950-tallet, og ble gradvis utbygget gjennom flere tiår under den kalde krigen. Den siste utvidelsen, med nye bygg, fant sted i 1996.
Stasjonen har også ansvar for et administrasjons- og støtteelement på Høybuktmoen og en innsamlingsenhet på Viksjøfjell, begge i Sør-Varanger kommune. Aktiviteten i Sør-Varanger startet i 1947 som egne stasjoner.

## Referanser


## Eksterne lenker
* Etterretningstjenesten Forsvaret.no 
* FFSV på Forsvarsnett
Brattlitunnelen

**Brattlitunnelen** er en tunnel på riksvei 827 i Narvik kommune i Nordland. Tunnelen går gjennom Storfjellet mellom Indre Tysfjorden og dalbotnen ved Tømmeråsfjorden i tidligere Tysfjord kommune. Tunnelen er 3&nbsp;606 meter lang. Den og resten av veien mellom Kjøpsvik og Sætran ble åpnet i 1992. Brattlitunnelen er den lengste av tunnelene mellom Kjøpsvik og Efjorden.

Den 17. januar 2013 kom et vogntog lastet med 27 tonn brunost i brann i tunnelen. Brannen ble slukket etter fire dager. Det ble først anslått at den ville forbli stengt i to-tre uker etter hendelsen på grunn av opprydningsarbeidet. Det viste at det krevde mer tid å vaske og rense tunnelen og reparere de omfattende skadene på lysanlegget, nødstasjoner og PE-skummet i en lengde på over en kilometer. Det ble derfor kunngjort at tunnelen skulle åpne den 22. februar. 

«Brunostbrannen» vakte nasjonal og internasjonal oppsikt med omtale i BBC, National Public Radio og utenlandske aviser. Fra 23. januar til den 7. februar ble fergesambandet mellom Drag og Kjøpsvik midlertidig utvidet med turer også til Skarberget. Tilbudet ble erstattet med en justering av rutetidene for bedre korrespondanse med ferga mellom Bognes og Skarberget på europavei 6. Den 22. februar ble tunnelen åpnet for trafikk etter brannen. Høsten 2015 pågikk utbedringsarbeidene fortsatt. Kostnadene etter reparasjoner og påfølgende arbeid med sikkerhetstiltak, var forventet å utgjøre totalt 35 millioner kroner.

## Se også
*Neppviktunnelen
*Tømmeråstunnelen
*Stetindtunnelen
*Efjordtunnelen
*Veitunneler i Norge

## Referanser